נטע אריאל

נטע אריאל (נולדה בי"ז באדר, 29 בפברואר 1956) היא מנהלת בית הספר לקולנוע מעלה, במאית הסרט התיעודי המראה של השמש, המספר את סיפור חייה ומותה של נווטת הקרב הדתייה הראשונה תמר אריאל (שהייתה אחייניתה).

ביוגרפיה 
נטע אריאל, בתם של חיה (לבית משפחת קלכהיים) ומרדכי סלע (לבית משפחת קופפשטיין), נולדה בקיבוץ עין צורים. גדלה בקריות שליד חיפה. שירתה בצבא בגרעין נח"ל. בוגרת החוגים למדע המדינה ותולדות התיאטרון באוניברסיטה העברית בירושלים.

בשנת 1985 ייסדה, כתבה וערכה את "גושפנקא" עיתון של המועצה האזורית גוש עציון. כתבה את ספרה "ילד מתנה", ספר ילדים על ילד מאומץ, בהוצאת ידיעות אחרונות. בשנת 1995 החלה לעבוד בבית הספר לקולנוע מעלה בירושלים כסגנית מנהל ומנהלת אקדמית. בשנת 2001, מונתה להיות מנהלת בית הספר, תפקיד אותו היא עדיין (נכון ל-2021) עושה.

במהלך השנים יזמה והקימה בבית ספר מעלה, את המרכז לווידאו תרפיה וכן את השלוחה החרדית המותאמת לנשים חרדיות. בשנת 2015 קיבלה את אות יקיר בני עקיבא, במסגרת חגיגות 85 שנה לתנועה, על פועלה בתחום קידום הקולנוע היהודי-ישראלי. באותה שנה קיבלה את אות אשת השנה של תנועת "אמונה" במסגרת יום האישה הבינלאומי.

חיים אישיים 
אריאל נשואה לאל"מ שלמה אריאל, הם מתגוררים באפרת ולהם 5 ילדים.

קישורים חיצוניים 

 ראיון עם נטע אריאל על הסרט: המראה של השמש באתר ישראל היום
 ספרה של נטע אריאל: ילד מתנה. באתר סימניה
ראיון באנגלית ב: ILTV Israel News
פרויקט: זיכרון שנשאר - בוגרי בני"ע חוזרים לכיתות. מקור ראשון

הערות שוליים 

אנשי קולנוע ישראלים
אפרת: אישים
חברי גרעיני נח"ל
בוגרות האוניברסיטה העברית בירושלים
בוגרי האוניברסיטה העברית בירושלים
במאיות קולנוע ישראליות
במאי קולנוע ישראלים
מנהלות בתי ספר ישראליות
מנהלי בתי ספר ישראלים
מתנחלות
ישראליות שנולדו ב-1956
ישראלים שנולדו ב-1956